CELEX: 22009D0089
Language: mt
Date: 2009-07-03 00:00:00
Title: Deċiżjoni tal-Kumitat Konġunt taż-ŻEE Nru 89/2009 tat- 3 ta' Lulju 2009 li temenda l-Anness XXI (Statistika) tal-Ftehim taż-ŻEE

22.10.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 277/41
               
            DEĊIŻJONI TAL-KUMITAT KONĠUNT TAŻ-ŻEE
      Nru 89/2009
      tat-3 ta' Lulju 2009
      li temenda l-Anness XXI (Statistika) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ ‘il-Ftehim’, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XXI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 73/2009 tad-29 ta' Mejju 2009 (1).
               
            
                  (2)
               
               
                  Ir-Regolament (KE) Nru 1338/2008 tal-Parlament Ewropew u tal-Kunsill tas-16 ta’ Diċembru 2008 dwar l-istatistika tal-Komunità fuq is-saħħa pubblika u s-saħħa u s-sigurtà fuq il-post tax-xogħol (2) għandu jiġi inkorporat fil-Ftehim.
               
            
                  (3)
               
               
                  Ir-Regolament tal-Kummissjoni (KE) Nru 19/2009 tat-13 ta' Jannar 2009 li jimplimenta r-Regolament (KE) Nru 453/2008 tal-Parlament Ewropew u tal-Kunsill dwar l-istatistika ta’ kull tliet xhur dwar l-impjiegi battala fil-Komunità, b’rigward tad-definizzjoni ta’ impjieg battal, id-data ta’ referenza għall-ġbir tad-dejta, l-ispeċifikazzjonijiet għat-trażmissjoni tad-dejta u l-istudji ta’ fattibbiltà (3) għandha tiġi nkorporata fil-Ftehim.
               
            
                  (4)
               
               
                  Ir-Regolament tal-Kummissjoni (KE) Nru 20/2009 tat-13 ta' Jannar 2009 li jadotta l-ispeċifikazzjonijiet tal-modulu ad hoc tal-2010 dwar ir-rikonċiljazzjoni bejn il-ħajja tax-xogħol u dik tal-familja, li hemm prevista bir-Regolament tal-Kunsill (KE) Nru 577/98 (4) għandu jiġi nkorporat fil-Ftehim.
               
            
                  (5)
               
               
                  Ir-Regolament tal-Kummissjoni (KE) Nru 36/2009 tal-11 ta' Lulju 2008 li jistabbilixxi għall-2008 il-“lista Prodcom” ta' prodotti industrijali prevista mir-Regolament tal-Kunsill (KEE) Nru 3924/91 (5) għandu jkun inkorporat fil-Ftehim,
               
            IDDEĊIEDA KIF ĠEJ:
      Artikolu 1
      L-Anness XXI għall-Ftehim għandu jiġi emendat kif ġej:
      
                  1.
               
               
                  Il-punt li ġej għandu jiddaħħal wara l-punt 18y (ir-Regolament (KE) Nru 763/2008 tal-Parlament Ewropew u tal-Kunsill):
                  
                              “18z.
                           
                           
                              
                                 32008 R 1338: Ir-Regolament (KE) Nru 1338/2008 tal-Parlament Ewropew u tal-Kunsill tas-16 ta' Diċembru 2008 dwar l-istatistika Komunitarja dwar is-saħħa pubblika u s-saħħa u s-sigurtà fuq il-post tax-xogħol (ĠU L 354, 31.12.2008, p. 70).
                              Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattament li ġej:
                              Liechtenstein hija eżentata mill-ġbir tad-dejta meħtieġa minn dan ir-Regolament, ħlief għad-dejta skont l-Anness II (kura tas-saħħa) u l-Anness III (kawżi ta’ mewt).”
                           
                        
            
                  2.
               
               
                  Il-punt li ġej għandu jiddaħħal wara l-punt 18va (Regolament tal-Kummissjoni (KE) Nru 1062/2008):
                  
                              “18vb.
                           
                           
                              
                                 32009 R 0019: Ir-Regolament tal-Kummissjoni (KE) Nru 19/2009 tat-13 ta' Jannar 2009 li jimplimenta r-Regolament (KE) Nru 453/2008 tal-Parlament Ewropew u tal-Kunsill dwar l-istatistika ta’ kull tliet xhur dwar l-impjiegi battala fil-Komunità, b’rigward tad-definizzjoni ta’ impjieg battal, id-dati ta’ referenza għall-ġbir tad-dejta, l-ispeċifikazzjonijiet għat-trażmissjoni tad-dejta u l-istudji ta’ fattibbiltà (ĠU L 9, 14.1.2009, p. 3).”
                           
                        
            
                  3.
               
               
                  Il-punt li ġej għandu jiddaħħal wara l-punt 18an (Regolament tal-Kummissjoni (KE) Nru 377/2008):
                  
                              “18ao.
                           
                           
                              
                                 32009 R 0020: Ir-Regolament tal-Kummissjoni (KE) Nru 20/2009 tat-13 ta' Jannar 2009 li jadotta l-ispeċifikazzjonijiet tal-modulu ad hoc tal-2010 dwar dwar ir-rikonċiljazzjoni bejn il-ħajja tax-xogħol u dik tal-familja li jipprovdi għalihom ir-Regolament tal-Kunsill (KE) Nru 577/98 (ĠU L 9, 14.1.2009, p. 7).”
                           
                        
            
                  4.
               
               
                  Dan il-punt li jmiss għandu jiddaħħal wara l-punt 4af (Regolament tal-Kummissjoni (KE) Nru 1165/2007):
                  
                              “4ag.
                           
                           
                              
                                 32009 R 0036: Ir-Regolament tal-Kummissjoni (KE) Nru 36/2009 tal-11 ta' Lulju 2008 li jistabbilixxi għall-2008 il-‘lista Prodcom’ ta' prodotti industrijali pprovduta fir-Regolament tal-Kunsill (KEE) Nru 3924/91 (ĠU L 18, 22.1.2009, p. 1).”
                           
                        
            Artikolu 2
      It-testi tar-Regolamenti (KE) Nru 1338/2008, 19/2009, 20/2009 u 36/2009 fl-ilsien Iżlandiż u f’dak Norveġiż, li għandhom jiġu ppubblikati fis-Supplement taż-ŻEE ma’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-4 ta' Lulju 2009, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment ŻEE ta' miegħu.
      
         Magħmul fi Brussell, it-3 ta’ Lulju 2009.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 232, 3.9.2009, p. 30.
      
         (2)  ĠU L 354, 31.12.2008, p. 70.
      
         (3)  ĠU L 9, 14.1.2009, p. 3.
      
         (4)  ĠU L 9, 14.1.2009, p. 7.
      
         (5)  ĠU L 18, 22.1.2009, p. 1.
      
         (*)  Ma huma indikati l-ebda ħtiġijiet kostituzzjonali.